kardosdrur/scandi-wiki huggingface dataset:
Holbæk Amts Venstreblad

Holbæk Amts Venstreblad eller blot Venstrebladet, som der står i avisens hoved, er en avis for områderne Holbæk og Odsherred. Avisen har siden sin grundlæggelse 1. april 1905 været tilknyttet Det Radikale Venstre. I 1. halvår 2007 udkom avisen mandag-lørdag i 14.887 eksemplarer.

Holbæk Amts Venstreblad er sammen med Skive Folkeblad de eneste tilbageværende aviser med et tilhørsforhold til Det Radikale Venstre. Det politiske ståsted var særligt tydeligt i starten af det 20. århundrede, men siden avisen fik monopol i området i 1960, er avisen blevet mindre politisk og mere bredt appellerende med en kraftig satsning på det lokale stof. I 1990 indgik bladet i et selskabsmæssigt og teknisk samarbejde med Kalundborg Folkeblad under navnet Medieselskabet Nordvestsjælland. Redaktionelt var der frem til sommeren 2011 stadig tale om to selvstændige udgivelser, men da blev de lagt sammen til Nordvestnyt.

Nuværende chefredaktør er Mogens Flyvholm.

Kilder

Eksterne henvisninger 
 Holbæk Amts Venstreblads hjemmeside
 Digitaliserede udgaver af Holbæk Amts Venstreblad i Mediestream
 Læs om Holbæk Amts Venstreblad i opslagsværket "De Danske Aviser"

Aviser fra Sjælland
Amts Venstreblad
Etableret i 1905
Robert Plant

Robert Anthony Plant (født 20. august 1948 i Staffordshire, England) er en engelsk sanger, der er mest kendt for sin tid som forsanger i bandet Led Zeppelin.

Eksterne henvisninger 

 

Sangere fra Storbritannien
Rockmusikere fra Storbritannien
Wilhelm Tell

Wilhelm Tell er en schweizisk sagnhelt, og episoden med æblet i Altdorf har været dateret 18. november 1307; men nogen historisk Wilhelm Tell er aldrig fundet.

Sagnet 
Ifølge sagnet var Wilhelm Tell landmand og en viden kendt jæger, og sammen med sin søn på vej over torvet i Altdorf i kantonen Uri. Her havde Habsburg-kongens foged Albrecht Gessler sat sin hat på en stang, og alle forbipasserende skulle tage hatten af for den. Det gjorde Tell ikke, og blev straks slæbt for Gessler, som beordrede et æble sat på hovedet af Tells søn. Tell fik at vide, at hvis han ikke fik skudt æblet af med én pil fra 120 skridts afstand, ville både han og sønnen blive henrettet. Tell spændte sin armbrøst og skød æblet i to. Gessler ville lade ham gå, men spurgte først, hvorfor Tell havde stukket en pil ind i sin jakke, før han skød. "Hvis min første pil havde dræbt min søn," svarede Tell, "var min anden pil ment for dig, og da havde jeg ramt plet." Rasende gav Gessler ordre til, at Tell skulle bindes, slæbes ned til Vierwaldstättersøen og smides i en båd for at fragtes til et fangehul i det dystre Küssnacht-slot. Gessler erklærede, at Tell aldrig skulle gense sol eller måne.

Men på sejlturen blæste det op, og mandskabet overlod roret til Wilhelm Tell for at få dem til land. Det gjorde han også, greb sin bue og sprang i land på det sted, der i dag kaldes Tellsplatte. Han lagde sig på lur ved hulvejen til Küssnacht. Der skød og dræbte han fogden Gessler, da han var på hjemvej. I næste omgang skal Tell have mødtes med mænd fra tre schweiziske kantoner - Uri, Schwyz og Unterwalden, der havde gjort opstand mod det østrigske styre. 1. august 1291 - i dag fejret som den schweiziske nationaldag - aflagde mændene et højtideligt løfte om fortsat modstandskamp, kendt som Rütli-eden, der har været afbildet på pengesedler fra Pennsylvania.

Vandrehistorien 
Friedrich Schiller benyttede en gammel historie om Schweiz' løsrivelse og selvstændighed til skuespillet Wilhelm Tell. Han har lånt en vandrehistorie, også anvendt i Gesta Danorum, hvor Saxo beretter om Palnatoke, der af Harald Blåtand angiveligt blev tvunget til at skyde et æble af sin søns hoved, samt stå på ski ned ad Kullen i Skåne. Ligeens kendes Thormod Torfæus' beretning om Heming Aslakssøn, mesterskiløberen fra Nord-Norge i 1000-tallet, der af Harald Hårderåde skal være tvunget til at skyde en nød ned fra sin brors hoved.

I Heksehammeren omtales Punker von Rohrbach, der skal have skudt en mønt fra sin søns hoved. I Rohrbach, der i dag er en bydel i Heidelberg, boede Punker, der var så træfsikker med sin armbrøst, at selv pfalzgreven Ludwig 3. frygtede ham - eller at der lå trolddom til grund for hans træfsikkerhed. Ligesom Wilhelm Tell blev Punker tvunget til at skyde mod sin søn. Punker ramte mønten, mens hans søn gik uskadet derfra, og pfalzgreven spurgte ham så, hvorfor han havde stukket en pil nr 2 ind i sin jakke. Ligesom Tell svarede Punker von Rohrbach, at havde han ramt og dræbt sin søn, var pilen tiltænkt greven.

Voltaire omtalte Tell i sine Annales de l'empire.

Noter 

Fiktive personer
Kirkeprovins

En kirkeprovins er i Den romersk-katolske kirke et område med fælles ærkebiskop eller metropolit.

Den nordiske kirkeprovins 
Indtil 1104 var engelske og tyske ærkebisper i strid om overhøjheden over de nordiske katolikker.

I 1104 blev der oprettet en nordisk kirkeprovins med den danske biskop Asser i Lund som ærkebiskop.

I 1153 blev Norge (med Isle of Man, Orkneyøerne, Shetlandsøerne, Færøerne, Island og Grønland) udskilt som en særlig kirkeprovins. Biskoppen ved Nidarosdomen i Trondheim blev ærkebiskop.
  
I 1164 fik biskoppen af Uppsala en fortrinsstilling frem for de andre svenske biskopper. Ærkebiskoppen af Lund bevarede dog sin stilling som primas (den første) både for den svenske og den danske kirkeprovins.

Den danske kirkeprovins 
Den danske kirkeprovins bestod af ni bispedømmer:
 Vendelbo bispedømme: Thysyssel og Vendsyssel. Biskoppen boende først i Vestervig, senere i Børglum.
 Viborg bispedømme: Sallingsyssel (med Mors), Himmerland og Ommersyssel.
 Århus bispedømme: Åbosyssel og Lover Syssel.
 Ribe bispedømme: Hardsyssel, Jellingsyssel, Almindsyssel og Vardesyssel. Fra Margrete 1.s tid hørte de Kongerigske enklaver i Sønderjylland også med til Ribe bispedømme.
 Slesvig bispedømme: Barvid-, Ellum- og Isted Sysler, Nordfrisland samt landet mellem Dannevirke og Ejderen.
 Odense bispedømme: Fyn, Langeland, Lolland, Femern og Falster.
 Roskilde bispedømme: Sjælland, Møn og Rügen
 Lund bispedømme (direkte under ærkebiskoppen): Skåne, Halland, Blekinge og Bornholm.
 Estlands bispedømme: Varierende udstrækning.
 
Ved reformationen i 1536 mistede superintendenten (biskoppen) i Lund titlen af ærkebiskop. Til gengæld blev superintendenten over Sjællands Stift ("Sjællands biskop", med residens i København) primus inter pares (den første blandt ligemænd) blandt de danske evangelisk-lutherske biskopper. Dette betyder, at Københavns biskop siden 1922 er Folkekirkens primas.

Romerskkatolske kirke
Kirkehistorie
Asjkhabad

Asjkahabad () er hovedstaden i Turkmenistan og har (2012) indbyggere. Byen ligger mellem Kara Kum ørkenen og bjergkæden Kopet Dag tæt på grænsen til Iran. Indbyggerne er primært sunnimuslimer med mindretal af russere, rmeniere og persere.

Historie 
Byen blev grundlagt i 1818, men ligger ikke langt fra den meget gamle parthinske hovedstad Nisa. Ruinerne af Konjikala, der blev ødelagt af mongolerne i 1200-tallet, ligger heller ikke langt fra Asjkhabad.

Mellem 1917 og 1927 blev byen kaldt Poltoratsk efter en lokal revolutionær.

Et meget stort jordskælv der målte 7,1 på Richterskalaen ramte byen 6. oktober 1948 og blev vurderet til at dræbe mellem 110.000 og 170.000 (2/3 af indbyggerne). Officielle russiske medier omtalte dog kun 40.000 dræbte.

Eksterne henvisninger
Partherriget

Partherriget var det længst fungerende iranske imperium, og strakte sig i sin storhedstid fra Indien i øst til Syrien i Vest, og fra det Kaspiske Hav i nord til det Persiske Hav i syd.

Partherne var et iransk folk, der havde deres oprindelse sydøst for det Kaspiske Hav. Under ledelse af høvdingen Arsakes løsrev partherne sig fra det hellenistiske makedonske Seleukiderige i 250 f.Kr.; hans dynasti fik navnet Arsakiderne. I de efterfølgende århundreder blev Partherriget udvidet, indtil det nåede sin største udstrækning i 60 f.Kr.. I denne periode indtog det i mange henseender samme stormagtsrolle, som Achæmenideriget tidligere havde gjort. Romerriget ønskede at udvide østpå, og lå derfor gerne i krig med Partherne ofte med katastrofale følger, som da feltherren Crassus blev besejret i år 53 f.Kr. ved Carrhae og 25.000 soldater mistede livet, og andre 10.000 blev taget som fanger.

Partherriget organiseredes i store træk med Achæmenideriget som forbillede. Herskeren kaldte sig storkonge (kongers konge) og hofsproget var persisk, men en del af kulturen var udpræget græsk-påvirket på grund af helleniseringen under seleukiderne, og lokale græskdominerede bysamfund som for eksempel i Susa. Således var møntteksterne gennem flere århundreder skrevet på græsk, og der opførtes græske skuespil ved hoffet. Hovedstaden lå fra 120'erne f.Kr. i Ctesiphon nær det nuværende Bagdad, men kongerne rejste ofte omkring i riget, der lokalt stod under ledelse af småkonger og satrapper. I øvrigt var aristokratiets indflydelse på statsstyret betydelig. Blandt de væsentligste konger kan nævnes Mithridates I og Fraates IV.

Parterkongerne var optaget af at beskytte riget imod asiatiske nomadefolk som pressede nordøstfra, og lejlighedsvis kom det til grænsekampe mod Kina. I det 1. århundrede e.Kr. begyndte en 150 år lang krig med Rom, der formede sig som en lang række krige med afbrydelser. Udgangspunktet var som regel grænsestridigheder omkring Armenien der fungerede som stødpudestat mellem de to stormagter. Under Trajan lykkedes det romerne at erobre store dele af Partherriget efter et sejrrigt felttog, men efterfølgeren Hadrian opgav erobringerne. Trods senere romerske sejre vedblev der at herske en balance mellem de to magter. Militært lå parthernes styrke i et hurtigt kavaleri, der kunne foretage overraskelsesangreb.

Partherriget bukkede ikke under for ydre fjender, men gik langsomt i opløsning pga. indre stridigheder i 200-tallet e.Kr. Ardashir I benyttede sig af dette, og styrtede den sidste parthiske konge Artabanus IV i 226, hvorved Sassanideriget opstod.

Vor viden om den parthiske kultur i øvrigt er forholdsvis ringe, da meget synes ødelagt af sassaniderne, men også fordi den mundtlige overlevering havde en stor plads i deres kultur. Således er næsten al parthisk litteratur gået tabt, og vi er ofte henvist til romerske og armenske kilder.

Jernalder
Tidligere riger, stater, protektorater, kolonier og lande
Persien
Mesopotamien
Næsby (Odense)

Næsby er en bydel med omkring 6.000 indbyggere i den nordlige del af Odense. Mod syd danner Stavids Å områdets afgrænsning til Snestrup og Tarup. Nordvest for Næsby ligger Kirkendrup, og mod nordøst ligger Søhus.

Næsby ligger i Næsby Sogn (indtil 1970 i Odense Herred, Odense Amt), og Næsby Kirke ligger i bydelen.

Næsby har to folkeskoler, Kroggårdsskolen og Næsby Skole. Næsby Skole har 435 elever, fordelt på 0.-10. klassetrin, og SFO.

Næsby er bl.a. kendt for Næsby Boldklub.

Historie

Landsbyen 

Næsby nævnes første gang i 1351 som Næszby. Efterleddet viser, at der er tale om en by.

I 1682 bestod landsbyen af 6 gårde og 2 huse uden jord. Det samlede dyrkede areal udgjorde 331,7 tønder land, skyldsat til 71,11 tdr. hartkorn. Dyrkningsformen var femvangsbrug i 3-årig rotation. Om Koegangsmarken hed det, at vangen er årlig inde, formedelst Engbunden, men jorden derudi bruges i 2 år og hviler det 3. år.

Næsby blev udskiftet i 1777.

Satellitbyen 

Næsby fik billetsalgssted fra 1885 på den Nordfyenske Jernbane, var holdeplads fra 1886, læssespor blev anlagt 1912, station oprettet 1916 med stationsbygning, men ikke rejsestald. I forlængelse heraf udviklede der sig en stationsby, der dog de facto var satellitby til og senere blev en forstad til Odense. "Næsby stationsby" havde i 1921 377 indbyggere, i 1925 488 indbyggere, i 1930 899 indbyggere, i 1935 1.388 indbyggere, i 1940 1.475 indbyggere, i 1945 1.550 indbyggere, i 1950 1.723 indbyggere, i 1955 2.005 indbyggere og i 1960 2.660 indbyggere.

I 1930 havde Næsby 899 indbyggere. Fordelingen efter næringsveje var: 19 levede af landbrug mm., 595 af håndværk og industri, 106 af handel og omsætning, 83 af transport, 10 af immateriel virksomhed, 32 af husgerning, 50 var ude af erhverv, og 4 havde ikke oplyst levevej.

I 1950 havde Næsby 1.723 indbyggere fordelt på 490 husstande, efter næringsveje fordelt således: 62 levede af landbrug m.v., 1.140 af håndværk og industri, 232 af handel og omsætning, 113 af transport, 44 af administration og liberale erhverv, 107 af aldersrente, formue, pension og lignende, mens 25 ikke havde oplyst erhverv.

I 1950-erne havde Næsby kirke, skole, baptistkirke, kommunekontor, stadion, kro, vandværk, maskinfabrikken "Sio" (80 ansatte), posthus, trinbræt og godsstation.

Stationen blev nedlagt i 1966. Stationsbygningen ligger stadig på Banevænget 1A og er i dag privat bolig. Her passerer Søhusstien, som i vidt omfang er anlagt på banens tracé.

Næsby havde fra 1982 et bibliotek, der blev lukket ved udgangen af 2010 på grund af besparelser. Området betjenes nu af Tarup Bibliotek.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Erland Porsmose: "Den regulerede landsby" (Odense University Studies in History and Social Sciences Vol. 72; 1981)

Noter 

Bydele i Odense
Ring

Ring kan henvise til flere artikler:

 Bebyggelser
 Ring (Horsens Kommune) – en bebyggelse beliggende ca. 3 km sydvest for Brædstrup i Brædstrup Sogn.
 Ring (Næstved Kommune) – en bebyggelse beliggende ca. 9 km syd for Næstved i Hammer Sogn (Næstved Kommune).
 Ring (Norddjurs Kommune) – en bebyggelse beliggende ca. 3 km syd for Auning, Djursland i Øster Alling Sogn
 Personer
 L.A. Ring – en dansk maler fra Ring (Næstved Kommune) syd for Næstved.
 Videnskab
 Ring (matematik) – en algebraisk struktur med egenskaber inspireret af de hele tal.
 Titler
 Ring Magazine – et amerikansk magasin om boksning.
 The Ring – en amerikansk gyserfilm fra 2002.
 Objekter
 Ring (smykke).
 Ørering.
 Boksering – kamppladsen i boksning.

Se også 
 Annulus
 Ringe (flertydig)
 Herskerringen – Saurons ring i Ringenes herre.
 Ring 2
 Ring 3
 Torus
 Glorie
 Halo
Burberry

Burberry er et britisk tøjmærke kendt for sit karakteristiske mønster, der er et af de mest kopierede. Virksomheden har butikker over hele verden. I Danmark har den både en afdeling i Illum og en flagstore på Østergade i København og sælges i adskillige tøjforretninger. Firmaet er leverandør til det britiske hof.

Historie 
Mærket blev grundlagt i 1856, da den 21-årige Thomas Burberry åbnede forretning i Basingstoke i Hampshire. I 1870 var forretningen velrenommeret og begyndte at producere overtøj. I 1880 opfandt Thomas Burberry stoffet gabardine, som er slidstærkt, vandtæt og luftigt.

Den første butik åbnede i London i 1891, og bygningen er i dag firmaets hovedkvarter. Ti år senere bad hæren det designe en uniform til de britiske officerer. Firmaet leverede tøj til den første mand på Sydpolen, Roald Amundsen. Da 1. verdenskrig brød ud, forenklede Burberry sine uniformer og opfandt trenchcoaten. Efter krigen blev mærket bl.a. båret af Humphrey Bogart i Casablanca, Peter Sellers i Den lyserøde panter og Audrey Hepburn i Breakfast at Tiffany's.

Burberry-mønstret 
Det røde, hvide, sorte og sandfarvede ternede mønster kendt som 'Nova' blev synonymt med Burberry. Det blev første gang brugt som for i firmaets trenchcoat i 1924. Det var først i 1967, at ternen blev benyttet i andre kollektioner. Mærket blev relanceret i 1997, efter det var berygtet som mærke for overklassens ældre kvinder. Et nyt hold designere ændrede den opfattelse, og da fx David Beckham begyndte at gå med tøjet, det blev populært. I dag er det Burberrys halstørklæder, der kan fås i næsten alle farver og materialer, der er den mest solgte vare fra firmaet.

Eksterne henvisninger 

Etableret i 1856
Beklædningsvirksomheder fra Storbritannien
Tøjmærker
Kongelige hofleverandører
Virksomheder i London
Luksusmærker
50 Cent

Curtis James Jackson III (født 6. juli 1975 i South Jamaica, Queens, New York City), bedre kendt under kunstnernavnet 50 cent, er en amerikansk rapper, skuespiller, iværksætter og investor. Han fik sit gennembrud i 2003 med albummet Get Rich or Die Tryin', der i dag har solgt mere end 15 millioner eksemplarer på verdensplan. Efterfølgeren The Massacre blev udgivet i 2005, og har solgt omkring 10 millioner eksemplarer på verdensplan.

Han er født og opvokset i arbejderkvarteret South Jamaica i New York bydelen Queens, og mistede sin mor som otte-årig. Som 12-årig begyndte han som pusher under "crack-kokain epidemien" i 1980'erne. Efter at have forladt narkomiljøet for at forfølge en rap-karriere, blev han i maj 2000 skudt ni gange foran sin mormors hus i Queens, men slap fra episoden uden alvorlige skader. Efter at have udgivet sit album Guess Who's Back? i 2002 blev han opdaget af rapperen Eminem og underskrevet til Interscope Records. Med hjælp fra Eminem og Dr. Dre, der producerede hans første store kommercielle succeser, blev 50 Cent en af verdens bedst sælgende rappere. I 2003 stiftede han pladeselskabet G-Unit Records, som underskrev flere succesrige rappere som Young Buck, Lloyd Banks og Tony Yayo.

50 Cent har været med i flere rap-konflikter med andre rappere, herunder Ja Rule, Nas, Fat Joe, Jadakiss, Cam'ron, Puff Daddy, Rick Ross og tidligere G-Unit medlemmer The Game og Young Buck. Foruden musikken har han også udgivet computerspil og medvirket i adskillige spillefilm, bl.a. i den selvbiografiske Get Rich or Die Tryin' i 2005, krigsfilmen Home of the Brave og thrilleren Righteous Kill i 2008, hvor han bl.a. spillede overfor Robert De Niro og Al Pacino. 50 Cent var rangeret som den sjette bedste kunstner i 2000'erne af Billboard magasinet. Magasinet rangerede ham også som den fjerde top mandlige kunstner og som den tredje top rapper bag Eminem og Nelly.

50 Cent har i dag solgt over 20 millioner album på verdensplan. Ud over musikken er han også kendt for sin serie af hovedtelefoner af mærket SMS Audio. Ligeledes har han også stifter af energidrikken kaldet Street King. Han arbejder i øjeblikket på sit femte album Street King Immortal, der endnu ikke er udgivet.

Diskografi 

Studiealbum
 Get Rich or Die Tryin' (2003)
 The Massacre (2005)
 Curtis (2007)
 Before I Self Destruct (2009)
 Animal Ambition (2014)
 Street King Immortal (TBA)

Filmografi 
 The Simpsons i episoden Pranksta Rap (2005) (som Curtis Jackson)
 Get Rich or Die Tryin (2005) (som Marcus (Curtis Jackson))
 Home of the Brave (2006) (som Jamal Aiken (Curtis Jackson))
 Righteous Kill (2008) (som Spider (Curtis Jackson))
 Streets of Blood (2009) (som Stan Green)
 Before I Self Destruct (2009) (som Clarence)
 Things fall apart (2010)
 Caught in the Crossfire (2010)
 Twelve (2010)
 13: Thirteen (2010)
 Gun (2010)
 Setup (2011)
 Freelancers (2012)
 Spy (2015)
Den of thieves (2018)

Referencer

Eksterne henvisninger 

 
 
 

Personer fra New York City
Rappere fra USA
Personer dømt for narkokriminalitet
Filmproducere fra USA
Panman & Ace 45

Panman & Ace 45 var et dansk producerteam (1997-2002) der bestod af Jeppe Frans Budolfsen og Morten Rosenstand Eriksen. De stod bag flere danske produktioner indenfor dance og pop (fx Johnny Madsen, Toy-Box og BeePop). De skrev desuden musik for Creamy og Tamperer feat. Maya. De opnåede med sidstnævnte en 6. plads på den engelske single-hitliste i 2000.

Musikproducere fra Danmark
Musikgrupper fra 1997
Musikgrupper opløst i 2002
Grupper
Sjællandske Lov

Sjællandske Lov er en række love, der i Middelalderen og frem til 1683 blev brugt på Sjælland, Møn, Falster og Lolland. 

Der skelnes mellem Valdemars Sjællandske Lov, Eriks Sjællandske Lov og Sjællandske Kirkelov. Vi ved ikke meget om tilblivelsen af Sjællandske Lov. Således er det usikkert, hvilken kong Erik og hvilken kong Valdemar det er, der har lagt navn til lovene. 

I 1683 blev landskabslovene (Jyske Lov (for Nørrejylland, Sønderjylland og Fyn), Sjællandske Lov og Skånske Lov (for Skånelandene) afløst af Danske Lov.

Eksterne henvisninger 
 Kong Eriks Siellandske Lov, oversat indledet og anmærkninger af J.L.A. Kolderup-Rosenvinge, 1821 findes digitalt tilgængelig på Internet Archive

Krøniker fra Danmark
Danmarks love
Landskabslov

En landskabslov er en nyere betegnelse for en lov, der gjaldt (eller gælder) for en provins (en landsdel eller et landskab), men ikke for hele staten eller riget. I mange europæiske stater blev der udgivet landskabslove i middelalderen. Nogle af disse love har været i kraft langt op i tiden.

Danske landskabslove
De danske landskabslove Skånske Lov, Sjællandske Lov og Jyske Lov blev nedskrevet i 1200-tallet. De afløstes af Danske Lov i 1683, samme år som svensk ret indførtes i de af Danmark 1658 afståede Skånelande. I Sønderjylland var dele af Jyske Lov dog i kraft helt op til år 1900, og den plattyske udgave gælder i princippet stadigvæk i Nord Tyskland.

Seneste forskning har vist, at Jyske Lov, som 1241 blev vedtaget af Valdemar Sejr og alle Kongeriget Danmarks daværende biskopper, oprindelig var gældende for hele Danmark, og derfor først blev en landskabslov, efter at den senere forkastedes på Sjælland og i Skånelandene.

Svenske landskabslove 
Landskabslove kendes også i Sverige, omfattende de middelalderlige svenske retsbøger og love, der kun var gældende inden for enkelte landskaber. De svenske landskabslove, der for flertallets vedkommende er noget yngre end de danske, stammende fra tiden før og efter år 1300, falder i 3 hovedgrupper: 
 Vestgötaloven (i to redaktioner), Østgötaloven og den i brudstykke bevarede Smålandslov; 
 Guterloven; 
 Upplandsloven, Södermannaloven, Vestmannaloven, Dalaloven og Helsingeloven. 
For Värmland og Nerike vides der at have eksisteret landskabslove, der siden er tabte

Ålands landskabslove (Finland) 
På de selvstyrende Ålandsøerne udgives der stadig nye landskabslove (svensk: landskapslagar). 

For at en landskabslov kan træde i kraft, skal tre betingelser være opfyldt:
 Loven skal være vedtaget af Ålands lagting.
 Finlands præsident må ikke have nedlagt veto.
 Ålands landskabsregering skal have offentliggjort loven.

Litteratur 
 "Landskabslove" (KLNM, bind 10, sp. 228-233)

Retsvidenskab
Jura